
A kompozit tömőanyagok felületi mikrokeménységének a vizsgálata az oxigén-inhibált réteg függvényében



Bevezetés
Dolgozatunkban in vitro vizsgáltuk egy hibrid kompozit felületi mikrokeménységének a változását különböző eljárásokat alkalmazva.
Célkitűzés
Célunk, hogy a tömőanyag polimerizálásakor, a levegő hatására keletkezett oxigén-inhibált felületi réteg képződését kiküszöböljük vagy legalább csökkentsük.
Módszer
A Z-250, 3M ESPE típusú kompozitot, egy 2mm magasságú és 6,5 mm átmérőjű furatokkal ellátott fémlemezbe tömörítettük és 40 másodpercig polimerizáltuk, majd eltávolítottuk. Az így kapott korongokat 4 csoporta osztottuk idő és megmunkálás szerint:
1 csoport-polimerizálás levegőn 40 mp, megmunkálás nélküli kontrollcsoport,
2 csoport- polimerizálás levegőn 40 mp, megmunkált (finírozott, polírozott) csoport,
3 csoport- polimerizálás fóliával (Mylar Strip) 40 mp, megmunkálás nélkül,
4 csoport-polimeriálás fóliával együtt 40 mp, megmunkálva.
Vickers-módszer segítségével négy-négy példányt vizsgáltunk az összes csoportban, a mikrokeménység változását egy illetve öt nap elteltével is figyelemmel követtük.
Eredmények
Levegőn, a megmunkált (finírozott és polírozott) példányok felületi mikrokeménysége megközelítőleg megduplázódott a megmunkálás nélküliekéhez képest. Az oxigén-inhibált réteg kiküszöbölése érdekében használt fólia is jelentősen hozzájárult a mikrokeménység növeléséhez, illetve öt nap elteltével is nőtt a mikrokeménység úgy a megmunkált, mint a megmunkálatlan példányok esetében.
Következtetések
Ajánlott a műanyag fólia használata polimerizálás előtt barrierként, de a leghatékonyabb eljárás a felületi mikrokeménység növelésére a kompozitok finírozása és polírozása kezelés után.




